ສະ​ມາ​ຊິກ​ສະ​ພາ​ຕ່ຳ ຈາກ​ພັກ​ເດ​ໂມ​ແຄ​ຣັດ ເປີດ​ການ​ສືບ​ສວນ ເພື່ອ​ຟ້ອງ​ຮ້ອງ​ ປ. ທ​ຣຳ ຢ່າງ​ເປີດ​ເຜີຍ ໃນ​ມື້ນີ້ 
​ການ​​ໃຫ້ຄຳ​ໃຫ້​ການແບບ​ປິດ​ລັບຂອງ​ບັນ​ດາ​​ພະ​ຍານ​ຢູ່​ຫ້ອງ​ການ​ຂອງ​ລັດ​ຖະ​ສະ​ພາໃນ​ຫລາຍ​ອາ​ທິດ​ຜ່ານ​ມາ ດຽວນີ້​ໄດ້​ກາຍ​ມາ​ເປັນ​ການໃຫ້ຄຳ​ໃຫ້ການ​ແບບ​ເປີດ​ເຜີຍແລ້ວ.
ບັນດາສະມາຊິກສະພາຕໍ່າສັງກັດພັກເດໂມແຄຣັດ ໄດ້ເລີ້ມຕົ້ນຂັ້ນຕອນໃໝ່ ຂອງການສືບສວນເພື່ອ ຟ້ອງຮ້ອງປະທານາທິບໍດີ ສະຫະລັດ ທ່ານ ດໍໂນລ ທຣໍາ ໃນວັນພຸດມື້ນີ້ ໂດຍໄດ້ຈັດໃຫ້ມີການຮັບຟັງຄຳໃຫ້ການແບບເປີດເຜີຍ ຮອບທຳອິດ ຈາກບັນດາເຈົ້າໜ້າທີ່ຄະນະລັດຖະບານຂອງທ່ານທຣຳ ຜູ້ດຳລົງຕຳແໜ່ງໃນປັດຈຸບັນ ແລະໃນອະດີດ ບັນດາພະຍານເຫລົ່ານັ້ນ ຈະສະໜອງລາຍລະອຽດເພື່ອໃຫ້ເຫັນພາບ ຕາມການກ່າວຫາທີ່ວ່າ ທ່ານທຣຳ ໄດ້ຂໍຮ້ອງໃຫ້ຢູເຄຣນເປີດການສືບສວນ ຜູ້ທີ່ອາດເປັນໄປໄດ້ວ່າ ຈະເປັນຄູ່ແຂ່ງຂອງທ່ານ ຈາກພັກເດໂມແຄຣັດ ໃນການເລືອກຕັ້ງປະທານາທິບໍດີ ປີ 2020 ດັ່ງທີ່ນັກຂ່າວຂອງ VOA ປະຈຳລັດຖະສະພາ, Katherine Gypson ລາຍງານມາວ່າ ບົດບັນທຶກຄຳໃຫ້ການແບບປິດລັບຂອງບັນດາພະຍານ ກໍໄດ້ຖືກເປີດເຜີຍອອກມາໃຫ້ເຫັນເປັນຄ້າວໆ ກ່ອນໜ້າສັບປະດາທີ່ສຳຄັນແຫ່ງການດຳລົງຕຳແໜ່ງເປັນປະທານາທິບໍດີຂອງທ່ານທຣຳ ຈະເປັນແນວໃດນັ້ນ ບົວສະຫວັນມີລາຍລະອຽດກ່ຽວກັບເລື້ອງນີ້ ມາສະເໜີທ່ານໃນອັນດັບຕໍ່ໄປ ການໃຫ້ຄຳໃຫ້ການແບບປິດລັບຂອງບັນດາພະຍານຢູ່ຫ້ອງການຂອງລັດຖະສະພາໃນຫລາຍອາທິດຜ່ານມາ ດຽວນີ້ໄດ້ກາຍມາເປັນການໃຫ້ຄຳໃຫ້ການແບບເປີດເຜີຍແລ້ວ ປະທານຄະນະກຳມະການສືບລັບໃນສະມາຊິກສະພາຕ່ຳ, ທ່ານ ອາດາມ ຊິຟ (Adam Schiff), ທີ່ນຳພາໃນເປີດການຮັບຟັງຄຳໃຫ້ການແບບເປີດເຜີຍເວົ້າວ່າ ບັນດາພວກສັງກັດພັກເດໂມແຄຣັດຈະສະແດງໃຫ້ຊາວອາເມຣິກັນເຫັນເຖິງເຫດ ຜົນຂອງການສືບສວນເພື່ອຟ້ອງຮ້ອງປະທານາທິບໍດີ ທຳອິດແມ່ນການໃຫ້ການຂອງພະຍານສຳຄັນຄົນນຶ່ງຂອງພວກສັງກັດພັກເດໂມແຄຣັດ, ເອກອັກຄະລັດຖະທູດວິລລຽມ ເທເລີ (William Taylor) ທ່ານ ອາດາມ ຊິຟ (Adam Schiff) ກ່າວດັ່ງນີ້: ຫົວໜ້ານັກການທູດປະຈຳຢູເຄຣນທ່ານນີ້ໄດ້ບອກບັນດາສະມາຊິກສະພາຕ່ຳວ່າ ມັນເປັນທີ່ຈະແຈ້ງທີ່ວ່າການຊ່ວຍເຫລືອດ້ານຄວາມໝັ້ນຄົງຂອງສະຫະລັດ ແກ່ຢູເຄຣນ ແມ່ນຖືກຜູກມັດໃສ່ກັບການຮ່ວມມືຂອງປະເທດນັ້ນໃນການເປີດ ການສືບສວນຄູ່ແຂ່ງທາງການເມືອງຂອງທ່ານທຣຳ, ທ່ານ ໂຈ ໄບເດັນ ແລະຄອບຄົວຂອງທ່ານ ນອກຈາກນັ້ນ ການໃຫ້ຄຳໃຫ້ການໃນອາທິດນີ້ ຍັງມີເຈົ້າໜ້າທີ່ກະຊວງການຕ່າງປະເທດ, ທ່ານ ຈອດຈ໌ ເຄັນທ໌ (George Kent) ແລະອະດີດເອກອັກຄະລັດຖະທູດປະຈຳຢູເຄຣນ, ທ່ານນາງມາຣີ ໂຢວາໂນວີສ (Marie Yovanovitch) ພວກເພິ່ນໄດ້ບອກບັນດາສະມາຊິກລັດຖະສະພາວ່າ ທ່ານ ຣູດີ ຈູລີອານີ (Rudy Giuliani), ທະນາຍຄວາມສ່ວນຕົວຂອງທ່ານປະທານາທິບໍດີໄດ້ຂ້າມສາຍການປະຕິບັດນະໂຍບາຍການຕ່າງປະເທດທີ່ເຄີຍເຮັດມາຂອງສະຫະລັດ ແລະເວົ້າວ່າການໃຫ້ເງິນຊ່ວຍເຫລືອທີ່ໄດ້ຮັບການອະນຸມັດຈາກລັດຖະສະພາ ໄດ້ເອົາໄປເຊື່ອມໂຍງໃສ່ກັບການປະຕິບັດທີ່ສອດຄ່ອງກັບຜົນປະໂຫຍດທາງການເມືອງແບບສ່ວນຕົວຂອງທ່ານປະທານາທິບໍດີ ທ່ານແຈັກກີ ສເພຍຣ໌ (Jackie Speier), ສະມາຊິກສະພາຕ່ຳສັງກັດພັກເດໂມແຄຣັດເວົ້າວ່າ: "ອັນນີ້ເປັນກໍລະນີຂອງການໃຫ້ສິນບົນທີ່ຈະແຈ້ງຫລາຍທີ່ສຸດ " ບັນດາສະມາຊິກສະພາຈາກພັກຣີພັບບລິກັນໄດ້ສຸມໃສ່ປ້ອງກັນເນື້ອຫາຂອງການລົມໂທລະສັບຂອງທ່ານທຣຳກັບປະທານາທິບໍດີຢູເຄຣນ ທີ່ເປັນໝາກຫົວໃຈຂອງການສືບສວນເພື່ອຟ້ອງຮອງປະທານາທິບໍດີນັ້ນ ສະມາຊິກສະພາຕ່ຳຈິມ ຈໍແດນ (Jim Jordan), ຈາກພັກຣີພັບບລິກັນກ່າວວ່າ: ແລະທ່ານທຣຳເອີ້ນຂັ້ນຕອນດຳເນີນການຟ້ອງວ່າບໍ່ຍຸຕິທຳ ປະທານາທິບໍດີທຣຳກ່າວດັ່ງນີ້: ບັນດາສະມາຊິກສະພາຕ່ຳສັງກັດພັກເດໂມແຄຣັດ ໄດ້ເຮັດຕາມຂັ້ນຕອນທີ່ຄືກັນກັບຂັ້ນຕອນໄດ້ໃຊ້ໃນການຟ້ອງຮ້ອງປະທານາທິບໍດີຣີຊາດ ນິກສັນ (Richard Nixon) ແລະປະທານາທິບໍດີ ບິລ ຄລິນຕັນ (Bill Clinton) ທ່ານນາງ ເອເລນ ແຄມແຣັກ (Elaine Kamrack) ຈາກສະຖາບັນ Brookings ໃຫ້ຄຳເຫັນວ່າ: ຂໍ້ກ່າວຫາເຫລົ່ານັ້ນ- ຊຶ່ງເອີ້ນວ່າມາດຕາຂອງການຟ້ອງຮ້ອງ - ເກືອບວ່າ ແນ່ນອນຈະຖືກຮັບຜ່ານຢູ່ໃນສະພາຕ່ຳທີ່ຄວບຄຸມໂດຍພັກເດໂມແຄຣັດ ແຕ່ວ່າ ການໄຕ່ສວນຕໍ່ຜົນການຟ້ອງຮ້ອງຢູ່ໃນສະພາສູງຂອງສະຫະລັດ ທີ່ພັກຣີພັບບລິກັນມີສຽງສ່ວນຫລາຍນັ້ນ ເບິ່ງຄືວ່າຈະບໍ່ຊ່ວຍຮັກສາທ່ານທຣຳໃຫ້ດຳລົງຕຳ ແໜ່ງຕໍ່ໄປໄດ້ຢ່າງສຳເລັດຜົນໂດຍຜ່ານການເລືອກຕັ້ງໃນປີ 2020 ທີ່ຈະມາເຖິງນີ້